钦定古今图书集成/明伦汇编/皇极典/第253卷 > 书经 > 夏书五子之歌
## 钦定古今图书集成/明伦汇编/皇极典/第253卷 > 书经 > 夏书五子之歌

其一曰：“《皇祖有训》：民可近，不可下。民惟邦本，本固邦
宁。”

〈蔡传〉君之与民，以势而言，则尊卑之分，如霄壤之不侔；以情而言，则相须以安，犹身体之相资以生也。故“势疏则离，情亲则合。以其亲故谓之近，以其疏故谓之下”，言其可亲而不可疏之也。且民者国之本，本固而后国安，本既不固，则虽强如秦，富如隋，终亦灭亡而已矣。

予视天下，愚夫愚妇，一能胜予，一人三失。怨岂在明，
不见是图。予临兆民，懔乎若朽索之驭六马。为人上
者，奈何不敬！

〈蔡传〉《朽索》固非可以驭马。以喻危惧可畏之甚也。